ཝུའུ་དབྱིང་ཇེ་ནས་གསར་འགོད་པས་བཏོན་པའི་དྲི་བར་ལན་བསྐྱོན་སྐབས་སྤྱི་ཁྱབ་ཧྲུའུ་ཅི་ཞི་ཅིན་ཕིང་གིས་སྔ་རྗེས་སུ་མཚོ་བོད་ས་མཐོའི་ཕྱོགས་བསྡུས་ཚན་རིག་རྟོག་ཞིབ་ཐེངས་གཉིས་པ་དང་ནག་ཆུ་ས་ཁུལ་གྱིས་ཚན་རྩལ་ལ་བརྟེན་ནས་ཤིང་འཛུགས་བྱེད་པའི་ཐད་གལ་ཆེའི་བཀའ་སློབ་གནང་བའི་ཐོག་ནས།སྤྱི་ཁྱབ་ཧྲུའུ་ཅིས་བོད་ཀྱི་ལས་དོན་དང་ལྷག་པར་དུ་སྐྱེ་ཁམས་ཁོར་ཡུག་སྲུང་སྐྱོབ་ལས་དོན་ལ་མཐོང་ཧ་ཅང་ཆེན་པོ་གནང་བ་དང་།བོད་ཀྱི་མི་རིགས་ཁག་གི་ལས་བྱེད་མང་ཚོགས་ལ་བྱམས་བརྩེའི་ཐུགས་ཁུར་གནང་ལུགས་གང་ལེགས་མཚོན་གྱི་ཡོད།རང་སྐྱོང་ལྗོངས་ཏང་ཨུད་དང་སྲིད་གཞུང་གིས་སྤྱི་ཁྱབ་ཧྲུའུ་ཅིའི་གལ་ཆེའི་བཀའ་སློབ་དང་ཏང་ཀྲུང་དབྱང་གི་འཐབ་ཇུས་བཀོད་སྒྲིག་ལག་བསྟར་དོན་འཁྱོལ་མཐའ་གཅིག་ཏུ་བྱས་ནས།སྐྱེ་ཁམས་ཁོར་ཡུག་སྲུང་སྐྱོབ་དང་འཛུགས་སྐྲུན་ལ་ཤུགས་སྣོན་རྒྱག་རྒྱུ་དེ་སྲོག་ཤིང་ལ་བརྩི་བཀུར་དང་ཡིད་ཆེས།བློ་དཀར།སྲུང་སྐྱོང་བཅས་བྱེད་པ་དང་།ཏང་ཀྲུང་དབྱང་གི་དབང་གྲགས་དང་གཅིག་སྡུད་གཅིག་གྱུར་དབུ་ཁྲིད་ལ་སྲུང་སྐྱོབ་ཀྱི་ཞིབ་ཕྲའི་བྱ་སྤྱོད་ལ་རྩིས་ཏེ་ཆུ་དང་རླུང་ཁམས་ཆེན་པོ།ས་རྒྱུ་བཅས་ཀྱི་སྦགས་བཙོག་འགོག་བཅོས་བྱ་སྤྱོད་ཤུགས་ཆེན་སྤེལ་ཏེ་འབྱུང་འཕྲོད་གོང་འཕེལ་ལ་སྐུལ་འདེད་གཏིང་ཟབ་བཏང་ནས་འཛམ་གླིང་གི་མཐའ་མའི་ས་གཙང་སྲུང་སྐྱོབ་ཏན་ཏིག་བྱེད་རྒྱུ་ཡིན་ཞེས་གསུངས་པ་རེད།